

 **PROGRAM ORIENTUES PËR PROVIMIN PËRFUNDIMTAR**

**KUALIFIKIMI PROFESIONAL “MULTIMEDIA”**

**(Niveli IV në KSHK)**

**TIRANË, 2023**

**Programi orientues për Provimin e Praktikës Profesionale të integruar**

**Programi orientues** përprovimet përfundimtare të kuslifikimit profesional **“Multimedia”, Niveli IV i KSHK** përmban kompetencat më të rëndësishme dhe më përfaqësuese për këtë profil mësimor, të trajtuara në modulet e detyruara të praktikës profesionale në klasën e 12-të dhe të 13-të, që i përket këtij niveli.

Ky program i ndihmon nxënësit të përqendrohen në ato kompetenca profesionale, që qëndrojnë në themel të profesionit për këtë nivel kualifikimi. Programi ndihmon, gjithashtu, edhe mësimdhënësit për organizimin e punës për përsëritjen dhe kontrollin përfundimtar të arritjeve të nxënësve.

Për drejtuesit e arsimit të të gjitha niveleve, këto programe krijojnë mundësinë e verifikimit paraprak të shkallës së përgatitjes përfundimtare të nxënësve brenda një institucioni të caktuar shkollor, i cili mund të realizohet duke zhvilluar testime përmbledhëse.

Gjatë punës me këto programe kujdes duhet t’i kushtohet përvetësimit të njohurive dhe kompetencave themelore për këtë nivel kualifikimi, të cilat bëjnë të mundur integrimin e nxënësit/es në botën e punës, por edhe që krijojnë vazhdimësinë e shkollimit të tij/saj në shkollat e larta apo në arsimin pas të mesëm.

Gjatë përgatitjes së nxënësve për provimet përfundimtare, është e rëndësishme që herë pas here mësimdhënësit të zhvillojnë testime të nxënësve, me teste praktike, që mund t’i hartojnë vetë. Gjatë hartimit të përmbajtjes së tyre duhen mbajtur parasysh kompetencat e përfshira në këtë program, si edhe udhëzimet për vlerësimin e nxënësve.

**Përmbajtja e programit për Provimin e Praktikës Profesionale të integruar**

**Programi orientues** për provimin e praktikës profesionale të integruar, në kualifikimin profesional **“Multimedia”**, **Niveli IV i KSHK** është hartuar duke u mbështetur në listën e kompetencave profesionale dhe në modulet e detyruara të praktikës profesionale, që përmban Skeletkurrikuli përkatës.

1. **Lista e kompetencave profesionale** për të cilat duhet të vlerësohen nxënësit**, detyrat e punës** dhe **pikët** për secilën kompetencë:

|  |  |  |  |
| --- | --- | --- | --- |
| **Nr.** | **Kompetencat profesionale** | **Detyrat e punës** | **Pikët** |
| 1 | * Të instalojë programin photoshop.
* Të përcaktoj imazhet dhe formatet e saj.
* Të identifikojë komandat bazë dhe të rregullimit të niveleve në programin Photoshop.
* Të përdor komandat në paletin e mjeteve kryesore të punës në Photoshop.
 | Detyra 1: Veprime në programin Photoshop në fushën e përpunimit të imazheve.  | 10 |
| 2 | * Të hapi një dritare të re në përmasat e kërkuara (1280 x 720 pixels)në programin Photoshop.
* Të ndryshoj përmasat e imazhit, rezoluicionin,kontrastin dhe ngjyrat e imazhit.
* Të realizoj efekte të ndryshme në imazh.
* Të ndryshoj sfondin e në imazhit.
 | Detyra 2: Veprime në fushën e modifikimit dhe ruajtjes së imazheve. | 20 |
| 3 | * Të përzgjedhë dhe përdor menut e komandave në Programin Photoshop.
* Të përdor komandën Crop Tool dhe Healing Brush Tool për të kopjuar një pjesë të fotografisë.
* Të përdor komandën Rectangular Marquee tool dhe komandën Lasso tool ne fotografi.
* Të përzgjedhë komandën Type Tool për shkrim të tekstit mbi fotografi dhe komandën Custom Shape Tool.
 | Detyra 3: Veprime në përpunimin e fotografisë në program | 20 |
| 4 | * Të përcaktojë elementët që do të animohen.
* Të përzgjedhë paletin e ngjyrave dhe kohën e animimit për secilin element.
* Të skicojë një model paraprak të skenarit të animacionit 3D.
* Të dizenjoj elementët që do të animohen dhe background-in sipas skenarit të paracaktuar.
* Të realizojë animimin e karaktereve,tekstit, imazheve ne 3D.
* Të krijojë shenjë sigurie digjitale (watermark) mbi animacion.
 | Detyra 4: Veprime në fushën e animacionit 3D. | 30 |
| 5 | * Të përzgjedh audion dhe videon sipas formateve.
* Të realizojë prerjen e audios, miksimin dhe lidhjen në një audio;
* Të integrojë efekte special audio si (Jehona (Echo), Chorus (kori), Acoustic Mirror,etj)
* Të realizojë vendosjen e video-efekteve, kalimin nga një imazh në një tjetër ,animacionet etj;
* Të vendos audion në video.
 | Detyra 5: Veprime në fushën e realizimit të audios dhe videos. | 20 |
| **Shuma** | **100** |

**Skema e vlerësimit me nota:**

|  |  |
| --- | --- |
| **Pikët e fituara** | **Notat** |
| **0 - 40** | **4** |
| **41 - 50** | **5** |
| **51 - 60** | **6** |
| **61 - 70** | **7** |
| **71 - 80** | **8** |
| **81 - 90** | **9** |
| **91 - 100** |  **10** |

**Shënime:**

* Provimi praktik do të realizohet me anë të metodës së vlerësimit të nxënësve në“***detyra pune***” (në tabelë tregohen pesë detyrat kryesore të punës). Ai do të realizohet në laboratorët e praktikave pranë shkollave profesionale për të gjitha ato procese që garantohen plotësisht në ambientet e bazës praktike. Për proceset që nuk garantohen në laboratorin e praktikave të shkollës, ato do të kryhen në ndërmarrje apo biznese, që plotësojnë kushtet për realizimin e tyre. Në rast të kundërt, rekomandohen si zgjidhje e vetme përfundimtare programet e virtualizimit dhe simulimit.
* Koha për realizimin e të gjitha detyrave duhet të jetë jo më shumë se 3 (tre) orë, në përputhje kjo me Udhëzimin për organizimin dhe zhvillimin e provimeve në AFP.
* Në vlerësimin e kompetencave profesionale, rekomandohet t’i lihet hapësirë për vlerësime edhe bashkëbisedimit profesional ndërmjet komisionit dhe nxënësit, pasi ai është element i rëndësishëm i secilës prej kompetencave të listuara.
* Është ***e domosdoshme dhe shumë e rëndësishme*** që për çdo detyrë, që në fillim të provimit të praktikës profesionale, nga mësuesit/instruktorët (organizatorët e provimit) t’i kushtohet vëmendje ***“përcaktimit dhe zbatimit të rregullave të sigurimit teknik dhe të ruajtjes së mjedisit”*** gjatë gjithë kryerjes së detyrës për çdo nxënës**.**
* Për çdo detyrë, komisioni i vlerësimit duhet të përgatisë instrumentet përkatëse të vlerësimit sipas kompetencave profesionale. Instrumenti i vlerësimit për secilën detyrë duhet të përfshijë të gjitha hapat e realizimit të saj, duke filluar nga përgatitja e vendit, mjeteve dhe pajisjeve të punës etj.
* Gjithashtu për çdo detyrë komisioni duhet të përfshijë në vlerësim një element shumë të rëndësishëm, i cili është sistemimi dhe mirëmbajtja e mjeteve dhe pajisjeve të punës, pasi nxënësi ka realizuar dhe përfunduar detyrën.
* Për realizimin e detyrës, nxënësve duhet t’u sigurohen mjete, pajisjet si dhe materialet për realizimin e këtyre detyrave.
* Nxënësit duhet t’i realizojë të gjitha detyrat.
* Instrumenti i vlerësimit duhet të përfshijë në përmbajtjen e tij edhe kritere për vlerësimin e kompetencave kyçe profesionale si vetëkontrolli, përgjegjshmëria, manifestimi i guximit, angazhimi fizikisht, mendërisht dhe emocionalisht në kryerjen e detyrave të ndryshme si dhe komunikimi, bashkëpunimi në grup, bashkëveprimi ndërmjet njëri tjetrit etj.
* Gjithashtu, komisioni duhet të hartojë dhe një listë kriteresh vlerësimi për detyrën përfundimtare, si dhe mund të hartohet një grafik për përcaktimin e kohës së realizimit të secilës detyrë.
* Komisioni i provimit për secilën detyrë parapërgatit tezat e provimit ku nxënësi në mënyrë të rastësishme zgjedh njërën prej tyre. Komisioni i provimit duhet të përgatisë paraprakisht instrumentin e vlerësimit me procedurat/hapat/etapat e kryerjes së detyrave. Komisioni nuk duhet të ndërhyjë gjatë zhvillimit të provimit.
* Detyrat e përcaktuara nga komisioni, paraqiten me anë të fletëve të punës (tezave të provimit), të cilat do të përzgjidhen nga nxënësit në mënyrë të rastësishme (duhet të hartohen disa variante për secilën detyrë).
* Nxënësit do të vlerësohen me anë të “listës së kontrollit”, me anë të së cilës verifikohen arritjet e tyre kundrejt “kritereve të vlerësimit”.
* Fletët e punës (tezat e provimit), udhëzuesi dhe grafiku i kohës të bashkangjitura janë të detyrueshme t’i jepet çdo nxënësi. Gjithashtu një kopje bashkë me listën e vlerësimit mbahet nga komisioni. Në fund bëhet lidhja e fletës së punës së nxënësit me listën e kontrollit për arsye dokumentimi.

**Udhëzime për realizimin e detyrës 1,** “Veprime në programin Photoshop në fushën e përpunimit të imazheve.”Për realizimin e kësaj detyre, mësuesi harton paraprakisht disa variante tezash me detyra për përpunimin e imazhit në programin Adobe Photoshop. Nxënësi pasi merr tezën në të cilën ka të specifikuar detyrën që duhet të kryej, fillon punën dhe vëzhgohet nga komisioni vlerësues në të gjitha hapat e punës që ai kryen.

Ndër detyrat, që nxënësi duhet të kryej janë:

* Instalimin e programit adobe photoshop në përshtatje me sistemin e operimit
* Përshkrimin e imazheve dhe formatet e saj në të cilin nxënësi përcakton parapraktisht se për cfarë do përdoret përpunimi i imazhit të zgjedhur duke përcaktuar standartin e saj sipas specifikimeve në artboardin e programin photoshop.
* Identifikimin e komandave bazë të punës në photoshop të tilla si shiriti i menusë si Edit, Image, Layer, Type, Select etj dhe të rregullimit të niveleve në programin Photoshop.
* Përdorimin e komandave të lartëpërmendura në paletin e mjeteve kryesore të punës në Photoshop realizuar gjatë punës me imazhin e zgjedhur.

Komisioni i provimit paraprakisht duhet të përgatisë instrumentin e vlerësimit, me përshkrime të qarta të nivelit të përmbushjes, kriteret e vlerësimit që lidhen me veprimet në fushën e përpunimit të imazhit. Gjatë hartimit të listës së kontrollit të përfshihen dhe kompetencat kyçe.

Nxënësi në këtë detyrë vlerësohet me listë kontrolli.

**Udhëzime për realizimin e detyrës 2,** “Veprime në fushën e modifikimit dhe ruajtjes së imazheve”.

Paraprakisht , mësuesi hatron disa variante tezash me detyra për modifikimin dhe ruajtjen e imazheve në programin softwerik të përcaktuar si Adobe Photoshop. Nxënësi pasi merr tezën në të cilën ka të specifikuar detyrën që duhet të kryej, fillon punën dhe vëzhgohet nga komisioni vlerësues në të gjitha hapat e punës që ai kryen.

Ndër detyrat, që nxënësi duhet të kryej janë:

* Hapja e një dritare të re në përmasat e kerkuara (1280 x 720 pixels )sipas formateve standarte të programit Photoshop.
* Ndryshimin e përmasave të imazhit duke prer ose ndryshuar artboardin.
* Ndryshimin e rezolucionit të imazhit duke ruajtur përmasat e tij.
* Ndryshimin e dritës, kontrastis dhe balancës së ngjyrave të imazhit.
* Zbaton teknikat për të realizuar efekte të ndryshme në imazh nga shiriti komandave të programit photoshop si efekte VHS etj.
* Ndryshon sfondin e imazhit të zgjedhur duke e tjetëruar nga imazhi fillestar.

Komisioni i provimit paraprakisht duhet të përgatisë instrumentin e vlerësimit, me përshkrime të qarta të nivelit të përmbushjes, kriteret e vlerësimit që lidhen me veprimet në fushën e përpunimit të imazhit. Gjatë hartimit të listës së kontrollit të përfshihen dhe kompetencat kyçe.

Nxënësi në këtë detyrë vlerësohet me listë kontrolli.

**Udhëzime për realizimin e detyrës 3,** “Veprime në përpunimin e fotografisë në program”.

Për realizimin e kësaj detyre, mësuesi harton paraprakisht disa variante tezash me detyra për përpunimin e fotografisë në programin Photoshop. Nxënësi pasi merr tezen në të cilën ka të specifikuar detyrën që duhet të kryej, fillon punën dhe vëzhgohet nga komisioni vlerësues në të gjitha hapat e punës që ai kryen.

Ndër detyrat, që nxënësi duhet të kryej janë:

* Përzgjedhja e dimesioneve te ndryshme në Preset Size për fotografinë që do të punojë.
* Përcaktimin e komandës Rectangular Marquee tool për fshirje, prerje , zhvendosje të fotografisë
* Përzgjedhja e komandës Lasso tool për mbulimin e zonave jo të rregullta.
* Përzgjedhja e komandës Crop Too për selektimin dhe prerjen e pjesëve të fotografisë.
* Përzgjedhja e komandës Healing Brush Tool për të kopjuar një pjesë të fotografisë.
* Përzgjedhja e komandës Type Tool për shkrim të tekstit mbi fotografi dhe komandës Custom Shape Tool.

Komisioni i provimit paraprakisht duhet të përgatisë instrumentin e vlerësimit, me përshkrime të qarta të nivelit të përmbushjes, kriteret e vlerësimit që lidhen me veprimet në fushën e përpunimit të imazhit. Gjatë hartimit të listës së kontrollit të përfshihen dhe kompetencat kyçe. Nxënësi në këtë detyrë vlerësohet me listë kontrolli.

**Udhëzime për realizimin e detyrës 4,** “Veprime në fushën e animacionit 3D”.

Për realizimin e kësaj detyre, mësuesi harton paraprakisht disa variante tezash me detyra përanimimin 3D. Nxënësi pasi merr tezen në të cilën ka të specifikuar detyrën që duhet të kryej, fillon punën dhe vëzhgohet nga komisioni vlerësues në të gjitha hapat e punës që ai kryen. Ndër detyrat, që nxënësi duhet të kryej janë:

* Listimi i elementëve multimedial të nevojshëm (tekst, fotografi, ngjyrat, audio, video, animacion).
* Përcaktimi i elementëve që do të animohen.
* Përzgjedhja e paletit të ngjyrave dhe përcaktimin e kohës së animimit për secilin element i cili do të animohet.
* Skicimi i modelit paraprak të skenarit të animacionit 3D, fillimisht në një letër pastaj në programin Blender 3D.
* Dizenjimi i elementëve që do të animohen si karakteret dhe teksti dhe backgroundi sipas skenarit të paracaktuar.
* Realizimi i animimit të karaktereve,tekstit, imazheve në Blender 3D.
* Krijimi i shenjës së sigurisë digjitale (watermark) mbi animacion për të ruajtur autorsinë e secilës detyrë.

Komisioni i provimit paraprakisht duhet të përgatisë instrumentin e vlerësimit, me përshkrime të qarta të nivelit të përmbushjes, kriteret e vlerësimit që lidhen me veprimet në fushën e përpunimit të imazhit. Gjatë hartimit të listës së kontrollit të përfshihen dhe kompetencat kyçe. Nxënësi në këtë detyrë vlerësohet me listë kontrolli.

**Udhëzime për realizimin e detyrës 5,** “Veprime në fushën e realizimit të audios dhe videos**.**”

Për realizimin e kësaj detyre, mësuesi harton paraprakisht disa variante tezash me detyra përrealizimin e audios dhe videos ne program. Nxënësi pasi merr tezen në të cilën ka të specifikuar detyrën që duhet të kryej, fillon punën dhe vëzhgohet nga komisioni vlerësues në të gjitha hapat e punës që ai kryen.

Ndër detyrat, që nxënësi duhet të kryej janë:

* Përzgjedhja e audios dhe videos sipas formateve.
* Prerjen e audios, largimin (prerjen) e hapësirës boshe në fillim dhe në fund të audios.
* Miksimin dhe lidhjen në një audio të vetme përfundimtare.
* Integrimi i efekteve speciale audio si (Jehona (Echo), Chorus (kori), Acoustic Mirror,etj) në audio.
* Realizimi i vendosjes se video-efekteve, kalimin nga një imazh në një tjetër ,animacionet .
* Vendosja e audios në video.

Komisioni i provimit paraprakisht duhet të përgatisë instrumentin e vlerësimit, me përshkrime të qarta të nivelit të përmbushjes, kriteret e vlerësimit që lidhen me veprimet në fushën e përpunimit të imazhit. Gjatë hartimit të listës së kontrollit të përfshihen dhe kompetencat kyçe. Nxënësi në këtë detyrë vlerësohet me listë kontrolli.